Sri Lanka: 8 bomme ontplof al, bykans 200 dood | Netwerk24
Sri Lanka: 8 bomme ontplof al, bykans 200 dood
Nog twee ontploffings het Sri Lanka Sondag getref nadat ses ontploffings reeds vroeër die dag drie kerke en drie luukse hotelle geteiken het, berig Independent.
Die weermag hou wag by die St. Antonius-kerk in Colombo. Foto: Dinuka Liyanawatte, Reuters
Die sewende ontploffing, wat ure ná die eerste ses ontploffings omstreeks 10:00 (plaaslike tyd) gehoor is, was by ’n kleiner hotel by die Dehiwala-dieretuin in Dehiwala-Mount Lavinia, ’n hoofstad aan die buitewyke van die hoofstad, Colombo.
Sri Lankaanse mediaorganisasies het volgens Independent berig dat ’n agtste ontploffing by behuisingskompleks in Dematagoda, nog ’n voorstad van Colombo, plaasgevind het.
Die dodetal het intussen tot bykans 200 gestyg en meer as 560 is beseer.
Die getal buitelanders wat in die Paassondag-ontploffings in Sri Lanka omgekom het, word op tussen 11 en 35 geraam.
Dit is bekend dat daar Britse toeriste onder die slagoffers is.
Die getal dooies en beseerdes styg steeds.
Die drie Katolieke kerke wat aangeval is, is St. Antonio in Colombo, St. Sebastiaan in Negombo, sowat 30 km noord van die hoofstad, en die Zion-kerk in Batticaloa in die ooste van die land.
Al drie die vyfster-hotelle wat aangeval is – die Cinnamon Grand, Kingsbury en Shangri-La – is in die hartjie van Colombo.
Bronne: Mirror, New York Times, CNN
Meer oor: Sri Lanka | Ontploffings
Ontploffings tydens Paasnaweek-vieringe in Sri Lanka